Za ostala značenja, v. Herning (razvrstavanje).

**Herning** je grad u Danskoj, u regiji Središnji Jylland (dan. *Midtjylland*). Glavni je grad općine Herning. Herning ima 46 873 stanovnika, što ga čini 11. najnaseljenijim urbanim područjem u Danskoj, računajući predgrađa Tjørring, Snejbjerg, Lind, Birk, Hammerum i Gjellerup.

Povijest
--------

Herning se prvi put spominje 1579. godine, no imao je status sela sve do oko 1800. godine. U to je vrijeme naglo rastao broj stanovnika, pa su se tu ljudi naseljavali zbog povoljnog položaja za razvoj poljoprivrede, kakav je i u većini Danske. Herning je zahvaljujući tome postao trgovačko središte područja u kojem se nalazi. Nakon nekog vremena, Herning je postao poznat po svojoj tekstilnoj industriji. Ta se industrija iz Herninga prenijela i izvan Herninga, tako da i okrug Herninga također ima razvijenu tekstilnu industriju. To je nekoć bila glavna ekonomska aktivnost Herninga, dok danas ima mnogo zastupljenih i razvijenih industrija. Herning je postao trgovačkim gradom 1913. godine, što mu je službeno dalo status grada. Dva puta je bio nagrađen nagradom najboljeg danskog grada u godini: 1965. i 2003..

Zemljopis
---------

Herning se nalazi u središtu poluotoka Jyllanda, u unutrašnjosti Danske. Prostire se na nadmorskoj visini od 40 do 55 metara. Nalazi se u sjevernom umjerenom pojasu. Reljef je nizinski. Na klimu Herninga utječe i Golfska struja, koja stiže sa zapada. Herning nije na obali mora, a u blizini grada nema ni rijeke, već se građani koriste jezercima blizu Herninga, što za vodoopskrbu, što za turizam.

Šport
-----

### Nogomet

FC Midtjylland je nogometni klub koji igra u 1. danskoj ligi. Nastao je spajanjem dvaju klubova: Herning Fremad i Ikast FS.

### Hokej

Herning Blue Fox je profesionalni hokejaški klub koji igra prvoj danskoj hokejaškoj ligi. Vrlo je uspješan: osvojio je dansku ligu 16 puta.

### Biciklizam

Velika nagrada Herninga je profesionalna biciklistička utrka koja se svake godine održava u Herningu. 2012. je godine utrka Giro d'Italia započela u Herningu. Također, Bjarne Riis, jedini Danac koji je osvojio Tour de France, rođen je u Herningu. 

### Stolni tenis

Europsko prvenstvo u stolnom tenisu se 2012. godine održalo u Herningu.

Prijevoz
--------

Oko Herninga se nalazi mnogo autocesti:

* Od Sindinga do Sundsveja
* Od Sundsveja do Høgilda
* Od Høgild do Brandea
* Od istočnog dijela Herninga do Snejbjerga
* Od Herninga do Aarhusa

Također, Herning ima zračnu luku.

Poznati stanovnici općine
-------------------------

* 1948. – Rudy Frederiksen, direktor spotova
* 1949. – Kristen Nygaard Kristensen, nogometaš
* 1950. – Helge Sander, danski ministar znanosti, tehnologije i inovacija
* 1952. – Moses Hansen, planinar i evanđelist
* 1960. – Jan Linnebjerg, glumac
* 1964. – Bjarne Riis, biciklist
* 1965. – Anne-Grethe Bjarup Riis, glumica
* 1969. – Claus Elming, sportski novinar
* 1970. – Jimmy Bøjgaard, sportski novinar
* 1972. – Mogens Christiansen, igrač kriketa
* 1973. – Michael Blaudzun, biciklist
* 1974. – Kenneth Jonassen, igrač badmintona
* 1974. -- Peter Lodahl, pjevač opere
* 1980. – Ellen Trane Nørby, političarka
* 1980. – Lisbeth Østergaard, TV-novinarka
* 1980. – Jesper Nøddesbo, rukometaš
* 1984. – Frans Nielsen, hokejaš
* 1986. – Peter Regin, hokejaš
* 1986. – Michael Pedersen, igrač kriketa
* 1989. – Marcell van Enckevort, igrač floorballa

Vanjske veze
------------

***Herning*** na Wikimedijinoj ostavi

* Webpage of Herning Municipality